section_heading: O albumu
paragraph_text: Album se pojavio pred sam kraj prosinca 2004. godine. I na njemu je bilo suradnje s hrvatskim autorima, koji su ovog puta pokušali ne koketirati previše s folk motivima, nego su se bazirali na komercijalnom pop-zvuku. Vodeća pjesma na albumu, pored "Ljubomore", bila je "Živim, al’ ne uživam". Izdvojile su se i pjesme "Učila sam od najboljeg" i "Daj mi da te usrećim", ali i pjesma "Najbolje su cure" koja je rađena u triju s Alkom Vuicom i Sinišom Vucom.